Macedonian | Mакедонски

**Стандарди за безбедност на децата и Регулаторот на социјалните служби**

Информации за организации и за корисници на услугите

**OFFICIAL**

Викториските стандарди за безбедност на децата (Стандарди) стапија во сила на 1 јули 2022 година.
Цел на Стандардите е да се заштитат децата и младите луѓе.

Регулаторот на социјалните служби е интегриран секторски регулатор за Стандардите.

## Што тоа значи за организациите?

Цел на Стандардите е да се подобри безбедноста на децата и на младите луѓе во Викторија. Со нив се задолжуваат организациите да воведат политики, процедури и процеси за спречување и реагирање на малтретирање.

Сите организации кои даваат услуги или објекти за деца треба да применуваат 11 стандарди за безбедност на децата.

## На кои организации се однесува тоа?

Регулаторот на социјалните служби е интегриран секторски регулатор за организациите што добиваат државни средства за да обезбедат:

* услуги за поддршка против семејно насилство или сексуални напади
* услуги за поддршка на родители и семејства
* услуги за домување или друга помош на луѓето кои се бездомни
* услуги за заштита на децата
* рана терапевтска интервенција за деца со попреченост, со дополнителни потреби и со задоцнет развој.

Регулаторот на социјалните служби е исто така секторски регулатор за организациите што се:

* служби за нега надвор од дома (out-of-home care) како што е дефинирано во *Законот за деца, млади и семејства од 2005 година*
* даватели на услуги за попреченост како што е дефинирано во *Законот за попреченост од 2006 година*
* други организации освен даватели на услуги за попреченост како што е дефинирано во *Законот за попреченост од 2006 година*, кои даваат услуги за попреченост.

## Што може да прави Регулаторот на социјалните служби?

Регулаторот на социјални служби може да:

* дава обука, информации и совети за Стандардите
* испитува, проверува и присили на почитување на Стандардите
* собира, анализира и објавува информации за почитувањето на Стандардите
* промовира постојано подобрување на спречувањето на малтретирање на децата и соодветно реагирање на наводи за малтретирање на децата
* соработува со Комисијата за деца и млади луѓе, со други регулатори на сектори и интегрирани регулатори на сектори за безбедност на децата и за спроведување на Стандардите
* разменува информации и соработува со луѓе и тела за безбедноста на децата и за спроведување на Стандардите.

## Повеќе информации

Материјали и повеќе информации може да најдете на веб-страницата на Регулаторот на социјалните служби на <https://www.vic.gov.au/social-services-regulator>.

Ако на вашата организација ѝ требаат информации или упатства за примената на Стандардите, може да пратите имејл на Child Safeguarding Regulation <childsafeorgs@ssr.vic.gov.au> или да се јавите на 1300 310 778.

За да го добиете овој документ во друг формат, телефонирајте на 1300 310 778, користејќи National Relay Service 13 36 77 ако е потребно, или пратете имејл на Тимот за регулирање на заштита на децата на Social Services Regulator <childsafeorgs@ssr.vic.gov.au>.

Одобрила и објавила Викториската влада, 1 Treasury Place, Melbourne.

© Држава Викторија, Австралија, Регулатор на социјалните служби, јули (July) 2024 година.

ISBN 978-1-76130-567-2 (pdf/MS word)

(2309594)